De 
  
Felip Gardy 
  
Philippe Gardy 
  
" Terroir Nouveau" In Max 
  
  
  
  

De d'Arbaud à Delavouët, dos voues pouëtico en resson

Descurbiguère Jousè d'Arbaud, encaro jouvento, dintrère dins soun obro mai que mai pèr sa pouësìo, Li cant palustre d'en proumié, Lou lausié d'Arle après, e n'en fuguère subran pivelado pèr ço que, pèr lou primié cop, encountrave uno voues forto que disié en pouësìo lou rode que mai coumto pèr iéu, Camargo. Ai descurbert Mas-Felipe Delavouët mai tard, quouro de man generouso e saberudo me pourgiguèron li cinc tome de Pouèmo. Fuguè tourna mai un rescontre di grand, d'un que marco un encaminamen de leituro E pau à cha pau aquéli leituro faguèron soun camin, en partenço separa, enjusqu'au moumèn mounte lou centre Mas-Felipe Delavouët tournè publica la Cansoun de la mai auto Tourre. En tournant legi aquéu bèu tèste que dèu forço à l'embelinamen dóu paisage d'Aigo Morto, subran me venguè l'ecò dóu delavouetian "Vilo di vendemiaire en raro di palun" que duerb lou cant VII d'aquelo cansoun au d'Arbaudian "Me sariéu fa basti, liuen de tout, pèr li Fraire / Un grand castèu de pèiro en raro di palun" dóu pouèmo "Esperit de la Terro" 1 . Leissère pièi aquelo impressioun, e la tournère trouva quouro i'a dous annado, dins uno analiso de dous pouèmo de Delavouët 2 , noutave à prepaus d'ùni vers de Delavouët l'impourtanço d'uno debuto de vers emé lou voucatiéu "vène": "Cette reprise anaphorique du vocatif "vène" n'est pas sans résonner en écho aux incipit de plusieurs textes de Joseph d'Arbaud dans Li cant palustre : "La gardiano" qui s'ouvre sur "Vène dins moun oustau, piéucello prouvençalo", où "vène" est repris trois fois de façon anaphorique en tête de strophe (dans un texte qui est aussi centré sur l'image du couple rêvé par le poète), et "Lou chivau" qui s'ouvre sur ce vers: "Vène, te vau desarnesca"."

lou jouine pouëto qu'èro à-n-aquéu moumèn Delavouët: "Delavouët, en particulier, y donne à entendre quelques-unes de ses premières grandes compositions, dont il situe l'écriture, dans un numéro de Marsyas en hommage à Joseph d'Arbaud (n o 243, mars 1946,1217-1219), dans le droit fil de l'auteur de La Bèstio dóu Vacarés : 'Après Mistral, qu'apporte donc de neuf Joseph d'Arbaud à la poésie provençale ? D'abord une langue. La langue mistralienne se modernise, se retrempe dans le bain populaire et, par la vertu de cette magie si simple qui est le propre de Joseph d'Arbaud, -qui, je pèse mes mots, possède plus que Mistral le génie de la langue, -la voici prête à servir d'instrument à un lyrisme de chair et d'âme, de terre et de ciel, inconnu, quasiment, jusqu'ici dans la poésie provençale. '" 5 Vaqui dounc uno di sorgo mai interessanto pèr assaja de coumprène lou regard que Delavouët pourtavo sus d'Arbaud: l'estùdi dis article qu'escriguè sus l'obro de D'Arbaud. La bibliougrafìo de Delavouët, obro preciouso que devèn à Claude Mauron, nous douno d'uno part dous numero de la revisto "Marsyas" (lou numero 243 dóu mes de mars de 1946, cita pèr Gardy, un numero counsacra à d'Arbaud, lou numero 276 dóu mes d'abriéu de 1950 qu'es un oumenage à s'Arbaud que vèn de defunta), pièi un article sus "Fe" (n°191), de l'autouno de 1960, dès annado après la mort de d'Arbaud e au meme moumen un article "Un rejet de la souche mistralienne: Joseph d'Arbaud", sus "La Nation française", dóu 21 de setèmbre de 1960.

En mai d'acò, e avans d'ana regarda de mai proche ço que Delavouët dis sus d'Arbaud dins aquélis article, fau tambèn ramenta qu'un di tèste de publicacioun postumo de d'Arbaud, Espelisoun de l'autounado, fuguè en 1951 un di proumié libre publica is edicioun dóu Baile Verd, bailejado pèr Delavouët, e lou proumié libre publica qu'èro pas de Delavouët, après Li quatre Cantico pèr l'age d'or, en 1950. Aqueste libre dins uno edicioun di bello, coume fasié toujour Delavouët 6 , Espelisoun de l'autounado, publica just après la mort de d'Arbaud, es, au countràri de l'usanço de Delavouët, emé ges d'ilustracioun, e coumto soulamen quauqui signe tipougrafique, sus demando de la veuso de d'Arbaud que voulié pas que fuguèsse ilustra. Nous fuguè tambèn di que lou recuèi Obro pouëtico que recato ço que i'a de mai impourtant dins l'obro pouëtico de d'Arbaud, publica à Cavaioun encò de l'estamparié Mistral en 1975, fuguè pensa pèr Delavouët. E dounc, pèr faire avans dins lou regard de Delavouët sus l'obro de d'Arbaud, es tras qu'interessant de vèire ço que i'a dins quauquis un d'aquélis article. Aqui nous limitarèn au dous numero de "Marsyas". D'en proumié, lou numero 276 que seguis la despartido de d'Arbaud. En cuberto s'atrovon dous pouèmo, lou proumié emé lou titre "S'ère vengu dóu tèms", que sara pièi publica dins li Cant palustre emé lou titre « Esperit de la Terro » e de tros d'"Espelisoun de l'autounado". Seguis un tèste de Delavouët que counto emé emoucioun coume se debanèron li funeraio e presènto ansi lou pouèto despareigu: "Cet homme qui aima la vie avec la passion primitive de ceux qui connaissent la chaleur des choses de la terre pour en avoir goûté tous les sucs en « pressant sur leurs lèvres » toutes les grappes gonflées, toutes les joies, mêmes amères […] À sa tête nous mîmes nous-mêmes une couronne de laurier d'Arles, hommage des jeunes poètes provençaux à celui qui fut non seulement leur maître mais aussi leur grand ami." N'en soubro l'image d'un grand pouèto que lou jouine Delavouët (qu'a alor trento an) regardo coume un mèstre.

Mai, pèr miès coumprène l'amiracioun de Delavouët pèr d'Arbaud, es puslèu dins lou long article publica sus lou numero especiau que ié fuguè cousacra en 1946 que fau ana furna. D'efèit, dins aqueste numero, après dous pouèmo de d'Arbaud, ("Lis Aigo" que sara pièi publica dins Li cant palustre e de tros de "La Coumbo"), s'atròvon dous tèste de pouèto countempouran, Jorgi Reboul e Sully-André Peyre, mounte emé uno tounalita forço diverso, dison l'impourtanço de la pouësìo de d'Arbaud pèr éli. Seguis, pièi, un article long dos pajo e miejo de Delavouët, emé lou titre "Joseph d'Arbaud. Vues Panoramiques". Dins aqueste tèste, Delavouët emé uno madureta di grando (a tout bèu just 26 an) nous semound soun regard sus l'obro de d'Arbaud, d'un biais precis, moustrant li tèmo centrau d'aquelo pouësìo: Camargo e la bouvino, de segur, que ié soun espressioun d'un liame fort emé la terro, e un refus de la soucieta mouderno materialisto, mai tambèn, emé uno forço autant grando, l'amour, amour pantaia e amour perdu. Delavouët endico que la vigour de la voues de d'Arbaud vèn just e just d'aquelo malancounié pregoundo que nais à l'encop de la counsciènci pregoundo dóu bounur de l'amour, un amour mounte la sensualita es bèn presènto, e la counsciènci autant grando de la blessaduro e de l'amarun de l'amour enfugi. "Mais voilà que les thèmes second et troisième de l'amour rêvé et perdu jaillissent et avec eux les accents nouveaux et poignants d'un poète de l'amour comme jamais la Provence n'en avait possédé. L'amour de d'Arbaud réussit le miracle de fondre les exigences d'une sensualité évidente […] avec celle d'une mélancolie douloureuse. Quiconque voudra expliquer d'Arbaud devra d'abord écouter cette plainte déchirante." Delavouët ié dis encaro soun amiracioun pèr lou mestrige fourmau dóu prousatour e dóu pouèto. Pèr quau counèis un pau lou biais de Delavouët de pensa la pouësìo acò se desvelo d'evidènci coume uno recounèissènço quasi freirenalo entre dous pouèto. D'Arbaud, nous dis Delavouët, es un "musicaire" di grand, un qu'a sachu oubra en pouësìo uno sinfòni, coume un coumpousitour, qu'a sachu courdura de mot e de vers pèr n'en faire uno musico pivelarelo que cavo autour d'un temo mage: "Avec l'Espelisoun de l'autounado, son chef d'oeuvre 7 , dans La Coumbo, d'Arbaud développe, sans peur de se répéter, le thème de l'amour perdu. Après Tristesse d'Olympie, Le lac, Le souvenir, les trois grands poèmes romantiques français faits sur le même thème, l'entreprise semblait difficile car les matériaux d'orchestration paraissaient épuisés. Pourtant d'Arbaud réussit cette gageure. Ces deux poèmes, identiques par le thème sont, malgré les apparences, dissemblables par la composition. L'Espelisoun est un poème musclé, serré, sans ornements superflus, et ne vibrant que de sa seule beauté, une beauté quasi plastique.[…] La Coumbo est peut-être l'oeuvre la plus musicale de d'Arbaud, ce musicien. Musicien, d'Arbaud l'est d'abord par le rythme propre qu'il a su donner à l'alexandrin -un vers pourtant peu provençal -en l'assouplissant à l'extrême […], il l'est ensuite par cet instinct du mot qui laisse aux lèvres même une sensation de joie quasi physique (cf. tous les mots en ado ou en our que d'Arbaud affectionne). La Coumbo est toute conçue comme une symphonie avec ses différents mouvements, ses mots, ses adjectifs qui frôlent la cheville, revenant sempiternellement, accords et leit-motiv, broder une arabesque autour de l'idée […] si bien que la mémoire ne garde de l'audition, -car d'Arbaud doit s'écouter davantage qu'il ne doit être lu, -que le souvenir d'une mélodie entêtante s'enlaçant autour d'images dont elle ne connaît déjà plus l'expression. Mais ceci est le fait de l'art." I'a aqui l'espressioun de ço qu'es pèr Delavouët l'art de la pouësìo, e la draio qu'éu meme seguira emé mestrige e paciènci long li cinc tome de soun inmènse Pouèmo: uno pouësìo que dèu ague la sabour d'un fru sus li labro, e qu'es facho pèr èstre ausido, coume uno musico, tout pouèto e soulitàri es quasi un fraire de l'ome soulitàri e malancouni que trèvo li tèste de d'Arbaud. Dins la Cansoun retrouvan un diéu au cant II, un diéu amar ansi presenta : "plouro lou diéu amar", que nous sèmblo un ecò dóu mié-diéu de la Bèstio. En mai, l'amarun d'aquéu diéu, nous sèmblo lou dóu lausié d'arbaudian, un lausié que se pòu retrouba tambèn dins li "lausié coupa d'aquelo terro" que clavon lou cant V e que lou pouèto se prepauso de segui (coume Delavouët seguis, d'un biais, la draio de d'Arbaud). Enfin demié tóuti lis ecò que faudrié analisa, d'ùni semblanço leissicalo, nous sèmblon d'evidènto remembranço d'Arbaudiano15 , coume l'ajeitiéu "poumpouso" que duerb lou cant I de la Cansoun qu'es belèu remembranço de la "mar poumpouso" de "Esperit de la Terro", o encaro "l'abime" que countèmple lou "diéu" de la Cansoun16 que poudrié bèn èstre un resson dóu grand abime mounte s'aprefoundis lou mié-diéu de la Bèstio.

Fin finalo, aquéli remarco forço trop lèsto soun mai que mai un counvit à ana esploura aquéli dos obro majo, bord qu'aquéli dous pouèto soun tamben uni dins li counmemouracioun d'aquest an (es tambèn lou centenàri de la neissènço de Delavouët).

Dins aquéli resson entre l'obro de Delavouët e la de d'Arbaud, ço que demoro d'essenciau, fin finalo, es l'escambi, lou dialogue pouëti de dos voues prouvençalo majo dóu siecle vinten. Un resson qu'es pas soulament la recouneissènço pèr lou jouine Delavouët de la forço de l'escrituro d'un pouèto vengu quasi cinquanto an avans éu: es bèn mai recouneissènço entre pouèto, entre dos sensibleta, dos regard sus lou mounde e lis ome.

Gardy, cit. p.22. 

Pèr mai d'entresigne sus Delavouët editour, se pòu counsulta un article nostre en ligno aqui: https://occitanica.eu/themes/occitanica/javascripts/pdfjs/web/viewer.html?file=/files/original/dff434c47357b812 a38ef0a869e01dac.pdf#pagemode=bookmarks&navpanes=1

Que fuguè publica pèr lou proumié cop, en janvié de 1932 dins la "Revue des Pays d'Oc", e pièi coume avèn di avans, en 1951 is edicioun dóu Baile Verd.

I'a, dins aqueli citacioun ami o mens longo, mai o mens escoundudo, uno pratico que Delavouët n'èro coustumié, e que soun un plase pèr lou leitour que pèr sa culturo literàri li pòu descurbi.

darrièro estrofo dóu cant II de la Cansoun de la mai auto Tourre.